《行路难二首 其二》
明代·胡应麟

君不见原上草，一夜霜飞净于扫。君不见园中花，一朝风荡随扫沙。

男儿快意在行乐，何用营营逐飞藿。白日苦短秉烛游，玉碗淋漓恣斟酌。

人心对面隔九疑，行路之难君所知。速来就我饮斗酒，倏忽华颠壮夫丑。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。